पेड़ काटे बिना चार एकड़ जमीन मेले के लिए आरक्षित होगी : शाह
मंत्री ने कहा- 2016 में खालवा-देड़तलाई सीसी रोड बनाने का प्रयास होगा
भास्कर संवाददाता | खालवा
मैं मथुरा में था। आप लोगों से मिलने की इच्छा थी। साधू बाबा का आशीर्वाद मिला और मैं यहां पहुंच गया। मेला धीरे-धीरे बड़ा रूप ले रहा है। डीएफओ साहब से कहकर बिना पेड़ काटे चार एकड़ जमीन मेले के लिए आरक्षित करा ली जाएगी। पक्का चबूतरा भी बन जाएगा। मेले के लिए हर साल 51 हजार रुपए मेला समिति को व्यवस्थाओं के लिए दूंगा। तीन महीने में धामा के हर घर में शौचालय और एक गली में सड़क बन जाएगी।
वनग्राम धामा के साधू बाबा मेला के समापन कार्यक्रम में पहुंचे खाद्य मंत्री विजय शाह ने घोषणा करते हुए कहा- सालभर में सिंचाई के सभी अस्थायी बिजली कनेक्शन स्थायी कर दिए जाएंगे। खालवा से देड़तलाई तक 100 करोड़ की लागत से सीसी रोड 2016 में बन जाए ऐसा प्रयास रहेगा। भूमिपूजन मुख्यमंत्री से करवाएंगे।
बीमारों को दी सहायता - कार्यक्रम के बाद ग्राम गुलाई का राहुल पिता कैलाश (16) मंत्री से मिला। उसने बताया पेड़ से गिरने कारण काफी चोट आई। इलाज के लिए पैसे नहीं हैं। मंत्री ने तुरंत 5 हजार का चेक व कुछ नकद राशि देकर खंडवा आने को कहा। पीए को राहुल को अस्पताल में भर्ती कराने के निर्देश दिए। इसी तरह मंशाराम पिता घासीराम (60) हार्ट में ब्लाकेज की बीमारी से पीडि़त है। उसने भी मदद की गुहार लगाई।
यह भी हुआ
खालवा-हरसूद के किसानों के लिए 47 करोड़ रुपए राहत राशि दिलाई है। तहसीलदार आर.एस.यादव ने किसानों को नियमानुसार उचित राहत राशि देने की बात कही। डीएफओ एस.एस. रावत को 26 जनवरी तक सभी लोगों के पट्टे बनाने के निर्देश दिए। जनपद सीईओ सौरभसिंह राठौर को शिविर लगाकर समसयाएं हर करने के निर्देश दिए। सेंधवाल में सर्वसुविधायुक्त उचित मूल्य दुकान बनाने की बात कही। यहां टीवी और बच्चों के खेलने की व्यवस्था भी रहेगी।
साधू बाबा के दर्शन पश्चात मंत्री शाह नंगे पैर मंच की ओर रवाना हो गए।
hin_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva